b'\n_START_ARTICLE_\nClasamentul pe medalii la Jocurile Olimpice de var\xc4\x83 din 2012\n_START_PARAGRAPH_\nClasamentul pe medalii la Jocurile Olimpice de var\xc4\x83 din 2012 este o list\xc4\x83 cu toate \xc8\x9b\xc4\x83rile care au cucerit medalii la Jocurile Olimpice de var\xc4\x83 din 2012 de la Londra, \xc3\xaen ordinea num\xc4\x83rului total de medalii \xc8\x99i \xc3\xaen func\xc8\x9bie de valoarea lor. La JO de var\xc4\x83 din 2012 au participat 10.820 de sportivi din 204 \xc8\x9b\xc4\x83ri, \xc3\xaen cadrul a 304 probe sportive din 26 de sporturi. Competi\xc8\x9bia olimpic\xc4\x83 s-a desf\xc4\x83\xc8\x99urat \xc3\xaen perioada 27 iulie - 12 august 2012._NEWLINE_Din cele 204 de CON-uri participante, 85 au ob\xc8\x9binut cel pu\xc8\x9bin o medalie; 54 au c\xc3\xa2\xc8\x99tigat cel pu\xc8\x9bin o medalie de aur. Sportivii din Statele Unite ale Americii au c\xc3\xa2\xc8\x99tigat cele mai multe medalii de aur, 46, \xc8\x99i cele mai multe \xc3\xaen total, 104. Michael Phelps \xc8\x99i Missy Franklin au fost sportivii cu cele mai multe medalii de aur, patru fiecare. Phelps a c\xc3\xa2\xc8\x99tigat \xc8\x99i cele mai multe medalii \xc3\xaen total, \xc8\x99ase. Bahrain, Botswana, Cipru, Gabon, Grenada (o medalie de aur), Guatemala, \xc8\x99i Muntenegru au ob\xc8\x9binut primele medalii olimpice.  Totu\xc8\x99i, \xc3\xaen Jocurile precedente, sportivii muntenegreni au ob\xc8\x9binut medalii, fiind parte a Serbiei \xc8\x99i Muntenegrului \xc8\x99i a Iugoslaviei. Un sportiv din Serbia a c\xc3\xa2\xc8\x99tigat prima medalie de aur pentru \xc8\x9bar\xc4\x83, ca CON independent. Totu\xc8\x99i, sportivii s\xc3\xa2rbi au mai c\xc3\xa2\xc8\x99tigat medalii c\xc3\xa2nd f\xc4\x83ceau parte din Serbia \xc8\x99i Muntenegru \xc8\x99i Iugoslavia.'